kardosdrur/scandi-wiki huggingface dataset:
Hairspray (musical)

Hairspray er en amerikansk musical med musik af Marc Shaiman, tekst af Scott Wittman og Shaiman. Musikalen er baseret på John Waters' film fra 1988 Hairspray. 

Den oprindelige produktion på Broadway havde premiere den 15. august 2002. Musicalen modtog i 2003 8 Tony Awards ud af 13 nomineringer. Stykket blev opført mere end 2.500 gange på Broadway inden det blev taget ned den 4 januar 2009.  Hairspray er også blevet sat op i flere andre lande, herunder i London, hvor stykket blev nomineret til et rekordstort antal Laurence Olivier Awards (11 i alt), hvor stykket modtog 4 priser. I Danmark sættes stykket op i 2016 i Tivoli.

Noter

Eksterne links 

 

Musicals fra USA
Mabel Cahill

Mabel Esmonde Cahill (født 1. april 1865 i Ballyragget, County Kilkenny, Irland, død 1. januar 1905 i Irland) var en irsk tennisspiller, der var aktiv i slutningen af 1800-tallet. Hun var den første udenlandske vinder af damesingletitlen ved US National Championships i tennis, da hun vandt titlen i 1891. I sin karriere vandt hun i alt fem titler ved US National Championships.

Cahill vandt Orange Clubs åbne damesinglemesterskab i 1890 og 1891.

Hun blev den første udenlandske vinder af en damesingletitel i de mesterskaber, der senere udviklede sig til grand slam-turneringer, da hun besejrede Ellen Roosevelt i udfordringsrunden i US National Championships 1891 med 6-4, 6-1, 4-6, 6-3,, og hun fik dermed revanche for nederlaget til netop Ellen Roosevelt i all comers-semifinalen ved mesterskabet et år tidligere. Hun forsvarede med held sin titel i 1892, hvor hun vandt med 5-7, 6-3, 6-4, 4-6, 6-2 over Elisabeth Moore i udfordringsrunden. De samme to år vandt hun også damedoubletitlen – med to forskellige makkere. I 1891 spillede hun sammen med Emma Leavitt Morgan, og de vandt i finalen over Ellen og Grace Roosevelt med 2-6, 8-6, 6-4. Året efter dannede hun par med Adeline McKinlay, og parret besejrede Helen Day Harris og Amy Williams i finalen med 6-1, 6-3. I 1892 vandt hun endvidere mixed double-titlen sammen med Clarence Hobart. I finalen besejrede den irsk-amerikanske konstellation Elisabeth Moore og Rodmond Beach med 6-1, 6-3. Hun forsvarede imidlertid ikke sine tre titler ved US National Championships 1893.

Cahill blev optaget i International Tennis Hall of Fame i 1976.

Kilder / eksterne henvisninger 
 International Tennis Hall of Fame - Mabel Cahill

Noter 

Tennisspillere fra Storbritannien
Tennisspillere fra Irland
International Tennis Hall of Fame
Højtemperatur-superleder

Højtemperatur-superledere (forkortet høj-Tc eller HTS) er betegnelsen for materialer, der virker som superledere ved usædvanligt høje temperaturer. Den første høj-Tc-superleder blev opfundet i 1986 af IBM-forskerne Georg Bednorz og Karl Alexander Müller,, som blev tildelt nobelprisen i fysik i 1987 "for deres vigtige gennembrud i opdagelsen af superledning i keramiske materialer". Det usædvanlige var superledning højere end 90 K eller −183°C i 1986, da det ifølge de daværende teorier ikke kunne lade sig gøre for konventionelle superledere.

Flydende nitrogen koger ved 77 K, og superledning ved højere temperaturer end dette, muliggør mange eksperimenter og anvendelser som er mindre praktiske ved lavere temperaturer.

Medens "almindelige" eller metalliske superledere normalt har overgangstemperaturer (temperaturen under hvilken de virker superledende) under 30 K (−243,2 °C), er der blevet opfundet højtemperatur-superledere med overgangstemperaturer på op til 138 K (−135 °C). Før 2008 var det kun visse forbindelser af kobber og oxygen (såkaldte "cuprater"), som mentes at have HTS-egenskaber, og betegnelserne "højtemperatur-superleder" og "cuprat-superleder" blev brugt i flæng om forbindelser som bismuth-strontium-calcium-kobberoxid (BSCCO) og yttrium-barium-kobberoxid (YBCO). Imidlertid kendes der nu talrige jernbaserede højtemperatur-superledere.

Verdenspremiere 2001: Superledere i testdrift på Amager 
Den 28. maj 2001 kl. 11.45 blev højtemperatur-superledere kølet af flydende kvælstof sat i testdrift i elnettet i Danmark på Amager. Højtemperatur-superlederne havde en længde på 30 meter og var beregnet til vekselstrømsdrift. Testdriften var en succes og var et samarbejde mellem sektorforskning, universiteter og industri; (NKT Research, DTU, Risø, DEFU, NST, Eltra og Elkraft) og varede i 2 år.

Referencer 

Superledere
Uløste problemer indenfor fysik
Grace Roosevelt

Grace Walton Roosevelt (gift navn Appleton Clark) (født 3. juni 1867 i Hyde Park, New York, USA, død 29. november 1945 samme sted) var en amerikansk tennisspiller, der var aktiv i slutningen af 1800-tallet.

Hun var datter af proprietæren John Aspinwall Rosevelt og Ellen Murray Crosby. Hun begyndte at spille tennis med sin søster, Ellen i 1879, da deres far anlagde en tennisbane ved deres landsted "Rosedale".

Hun vandt damedouble-titlen ved US National Championships 1890 sammen med sin søster, Ellen, hvor der besejrede Margarette Ballard og Bertha Townsend i to sæt. 

I 1895 blev hun gift med advokaten Appleton LeSure Clark og fik to sønner, Russell og Roosevelt. Efter hendes mands død i 1930 vendte hun tilbage til "Rosedale".

Hun var kusine til Franklin D. Roosevelt, der blev USA's 32. præsident.

Noter

Kilder / eksterne henvisninger 
 International Tennis Hall of Fame - Ellen Roosevelt

Tennisspillere fra USA
Clark Gregg

Clark Gregg (født 2. april 1962) er en amerikansk skuespiller.

Gregg havde i 90'erne mindre roller i The Usual Suspects (1995) og Magnolia (1999). I 2002 fik han rollen som Tom Metsker i Mel Gibson-filmen We Were Soldiers, og efter det har han spillet i blandt andet In Good Company (2004), When a Stranger Calls (2006) og The Air I Breathe (2007). Han har også medvirket i TV-serien The New Adventures of Old Christine, hvor han spillede Richard Campbell fra 2006 til 2010.

Men det er imidlertid rollen som Agent Phil Coulson i Iron Man (2008), Iron Man 2 (2010) og Thor, og The Avengers (2012) og tv-serien Agents of S.H.I.E.L.D. som virkelig har gjort ham kendt blandt publikum. Han ses også i roller i film som (500) Days of Summer (2009) og Poppers pingviner (2011).

Filmografi 
 Captain Marvel (2019)
 Labor Day (2013)
 The To Do List (2013)
 Much Ado About Nothing (2012)
 The Avengers (2012)
 Poppers pingviner (2011)
 Thor (2011)
 Iron Man 2 (2010)
 (500) Days of Summer (2009)
 Iron Man (2008)
 The Air I Breathe (2007)
 When a Stranger Calls (2006)
 In Good Company (2004)
 U-Boat (2004)
 State and Main (2001)
 Bag facaden (2000)
 The Spanish Prisoner (1997)

Eksterne henvisninger 

 
 

Skuespillere fra USA
Personer fra Boston
Ming-Na Wen

Ming-Na Wen (); født 20. november 1963) er en amerikansk skuespiller. Hun er blevet krediteret med og uden sit familienavn, men de fleste siden slutningen af 1990'erne har været uden det. Hun har været kendt under disse varianter af hendes navn Ming-Na, Ming Na, Ming Na Wen og Ming Wen. Hun er kendt for sin rolle som Agent Melinda May, i Agents of S.H.I.E.L.D.

Eksterne henvisninger 

 
 

Skuespillere fra USA
Clarence Hobart

Clarence Hobart (født 27. juni 1870 i Waltham, Massachusetts, USA, død 2. august 1930 i Asheville, North Carolina, USA) var en amerikansk tennisspiller, der gennem sin karriere vandt seks titler ved US National Championships i tennis – tre i herredouble (1890, 1893 og 1894) og tre i mixed double (1892, 1893 og 1905). Hans bedste resultat i herresingle ved US National Championships var, da han nåede udfordringsrunden i 1891.

Mixed double-titlen i 1905 vandt han sammen med Augusta Schultz, som han blev gift med i 1895.

I 1899 vandt han det åbne tyske mesterskab, der blev spillet i Homburg, ved først at besejre Arthur Gore i all comers-finalen med 3-0 i sæt og dernæst at vinde over ireren Harold Mahoney i udfordringsrunden med 3-2 i sæt. Samme sted nåede han finalen i Homburg Cup men tabte i finalen til Wimbledon-mesteren Reggie Doherty efter at have ført med 2-0 i sæt. På en tur til Europa i 1903 nåede han finalen i Kent Championships og den internationale turnering i Oostende men blev besejret af henholdsvis Arthur Gore og Paul de Borman.

I 1907 deltog Hobart i Longwood-turneringen, der på det tidspunkt var den næstvigtigste turnering i USA, kun overgået af US National Championships, og vandt all comers-turneringen. Dette gav adgang til en kamp om titlen mod den forsvarende mester, Bill Larned, men han nægtede at spille med følgende begrundelse:
 "Jeg har i mange år været modstander af sædvanen med at lade den forsvarende mester sidde over i vores turneringer,... af den åbenlyse årsag at det er uretfærdigt at stille en træt mand over for en frisk, og lige så uretfærdigt at give mesteren kun en chance for nederlag, mens udfordreren nødvendigvis må have adskillige."

Hans afvisning bidrog til at systemet med udfordringsrunden ved US National Championships blev afskaffet i 1912.

Clarence Hobart døde den 2. august 1930 som følge af et uheld ved et svømmebassin i Asheville, North Carolina.

Kilder / eksterne henvisninger 
Tennis Archives - Clarence Hobart  
The New York Times - Clarence Hobart

Noter 

Tennisspillere fra USA
University of Southern California

University of Southern California, USC, er et privat universitet i Los Angeles i Californien i USA. USC blev grundlagt i 1880, hvilket gør det til det ældste private universitetet i det sydlige Californien. Campusområdet er beliggende nær downtown Los Angeles.

Nobelpristagaren i kemi fra 1994, professor George Olah, arbejder ved USC. Den første mand på månen, Neil Armstrong, tog sin civilingingeniørseksamen (Masters of Science) på universitetet.

Eksterne links 

 Officiel hjemmeside

Universiteter i Californien
Etableret i 1880
Det bøhmiske paradis

Det bøhmiske paradis () er et beskyttet naturområde, landskabspark, i den nordlige del af Bøhmen, Tjekkiet. 

Landskabsparken blev oprettet i 1955 som den første i Tjekkiet. 

Ved oprettelsen bestod området af 92 km² i dag er det 181,5 km². I 2005 blev parken optaget på European Geopark Network. Området er beliggende nordøst for hovedstaden Prag. 

Parkens grænser er ikke yderligere defineret, men man kan ved hjælp af nogle byer afgrænse området. Disse byer er Turnov, Jičín og Mnichovo Hradiste.

Galleri

Eksterne henvisninger og kilder

Noter

Henvisninger

 Geopark Český ráj , officiel hjemmeside, hentet 26. juni 2015 

Tjekkiets geografi
Naturbeskyttelse
Etableret i 1955
Chloe Bennet

Chloe Bennet ( født 18. april 1992) er en amerikansk skuespiller. Hun er kendt for sin rolle som Daisy "Skye" Johnson i tv-serien Agents of S.H.I.E.L.D.

Referencer

Eksterne henvisninger 

 
 

Skuespillere fra Illinois
Personer fra Chicago
University of Minnesota

University of Minnesota er et amerikansk universitet grundlagt i 1851. Universitetet består egentlig af fem universiteter eller campus samt flere forskellige studiecentre, der er placeret rundt omkring i Minnesota. Minnesotas universitetscampus ligger i Minneapolis/Saint Paul (Twin Cities), Crookston, Duluth, Morris og Rochester. Universitetet har 19 fakulteter, herunder bl.a. Law School, Medical School og Education & Human Development. Universitet er blandt de højest rangerede universiteter i verden og havde i 2008 en 87. plads blandt de 200 rangerede universiteter.

Noter

Eksterne links 

 Universitetets hjemmeside

Universiteter i USA
Etableret i 1851
Minions

Minions er en amerikansk computeranimeret komedie- og krimifilm i 3D fra 2015. Den er efterfølger til Grusomme mig (2010) og Grusomme mig 2 (2013).

Handling 

Minions er små gule dyr som har eksisteret siden tidernes begyndelse. De har udviklet sig fra encellede organismer til skabninger, som kun eksisterer for at tjene verdens 
superskurke. Tre minioner, Stuart, Kevin og Bob, drager fra deres base i Antarktis til USA i håb om at finde en leder de kan følge. De finder Scarlett Overkill, verdens første kvindelige superskurk.

Medvirkende

Referencer

Eksterne henvisninger 

 
 
 

Animationsfilm fra USA
Computeranimationsfilm
Amerikanske film fra 2015
Hakastein Kirke

Hakastein var en middelalderkirke under Gimsø kloster ved Skien i Telemark i Norge. Kirken blev første gang omtalt i et manuskript fra 1354.

Referencer 

Kirker i Norge
Telemark
Moskebombningen i Kuwait 2015

Ved moskebombningen i Kuwait 2015 sprang en selvmordsbombe ved en shiitisk moske i Kuwait den 26. juni 2015. Islamisk Stat har påtaget sig ansvaret for angrebet. Kuwaits emir ankom til stedet bare få minutter efter hændelsen.

Reaktioner

Lokalt 
Den kuwaitiske Emir Sheikh Sabah al-Sabah var ved stedet få minutter efter angrebet, ligeså var formanden for det kuwaitiske parlament, som indkaldte til et hastemøde i parlamentet.. Landets minister for retlige og islamiske anliggender, Yaqoub Al-Sanea, kaldte angrebet for "en handling af terrorister og kriminelle, der truer vores sikkerhed og truer vores nationale enhed".

Internationalt 
  – Kong Hamad al-Khalifa fordømte angrebet og udtrykte sin medfølelse til de pårørende til ofrene. Oppositionspartiet, Al Wefaq National Islamic Society, fordømte også angrebet. I en erklæring udgivet på deres hjemmeside, beskrev de angrebet som et "grusomt terrorangreb."
  – Præsident Abdelfatah al-Sisi fordømte angrebet i en telefonsamtale med den kuwaitiske Emir. Udenrigsminister fordømte de tre separate angreb på dagen som "modbydelige".
  – Minister for Medieaktuallitetter Muhammad al-Momani fordømte også angrebet.

Se også 
 Angrebet i Sousse 2015

Noter 

Terrorhandlinger
Kuwait
Begivenheder i 2015
Selvmordsangreb
Islamistisk terrorisme
Fernando Henrique Cardoso

Fernando Henrique Cardoso (18. juni 1931 i Rio de Janeiro) var præsident i Brasilien mellem 1995 til 2003. Han grundlage og ledede det brasilianske socialdemokratiske parti Partido da Social Democracia Brasileira i 1988. Han var tidligere finansminister og lancerede da Plano Real som gjorde slut på hyperinflationen i Brasilien.

Dekorationer 
 : Ridder af Elefantordenen (R.E.)  (1999)
Cardoso modtog i 2002 Den Hvide Ørns Orden fra Polens præsident.

Referencer

Eksterne henvisninger 

Brasiliens præsidenter
Æresdoktorer ved University of Cambridge
Doris Hopp

Doris Signe Hopp (født 16. juli 1930 i Stockholm, død 31. oktober 1998 i Stockholm) var bestyrer for et callgirlnetværk i Stockholm frem til midten af 1970'erne, og i svensk presse var hun kendt som "bordellmamman". Til trods for at prostitution og bordelvirksomhed var udbredt i Stockholm i begyndelsen af 1970'erne, greb politiet sjældent ind mod aktiviteten. I Doris Hopps sag var der dog nogle polske kvinder, som havde kontakt med deres lands ambassade i Stockholm, samtidig med at der var mistanke om at der blandt kunderne var mange fra samfundets top. Dette ledte til at Säpo fik interesse for sagen. En anden bidragende årsag kan være været at nogle af de prostituerede var mindreårige, de yngste ned til 14-årsalderen. Derfor slog politiet til mod Doris Hopp, som blev anholdt i 1976 og senere blev idømt to års fængsel. Sagen blev kendt som "bordellhärvan" og fik stor opmærksomhed i de svenske medier.

Bordellhärvan fik en fortsættelse i Geijeraffären, da Dagens Nyheter den 18. november 1977 oplyste at den socialdemokratiske justitsminister Lennart Geijer skulle være have været en af kunderne, som blev omtalt i politiredegørelsen og siden i et notat fra rigspolitichef Carl Persson til statsminister Palme i 1976. Notatet hævdede ikke at der skulle findes nogle direkte, troværdige vidneudsagn for dette eller at der skulle være stærk mistanke. Oplysningerne kom fra politiafhøringer af prostituerede fra bordellet. Blandt øvrige som blev udpeget som kunder var Centerparti-politikerne Thorbjörn Fälldin (Sveriges statsminister da Geijeraffären begyndte) og Olof Johansson. Begge har kraftigt dementeret oplysningerne om at de skulle været bordelgæster hos Doris Hopp og ifølge Leif G.W. Persson. var de uskyldigt angivet, i lighed med Tage Erlander, Olof Palme, Gunnar Sträng og Thage G. Peterson. I 2012 kom filmen "Call Girl" om blandt andet denne sag.

Referencer

Eksterne links 
 Mörkläggningen - så gik den til 
 P3 Dokumentär - Bordellhärvan 

Personer fra Sverige
Terrorangrebet ved Saint-Quentin-Fallavier

Terrorangrebet ved Saint-Quentin-Fallavier fandt sted om morgenen den 26. juni 2015, omkring klokken 10:00 lokal tid. En muslimsk leveringschauffør fik adgang til Air Products fabrik i Saint-Quentin-Fallavier nær byen Lyon i en varevogn, med sin chef ved siden af ham. Han halshuggede sin chef i sin vogn og fastgjorde hovedet til et hegn sammen med to jihad-bannere ved siden af. Det afhuggede hoved havde indskrevet arabisk skrift på tværs, mens kroppen senere blev fundet på jorden 9 meter væk. Chaufføren gik derefter tilbage i sin vogn og forsøgte at sprænge bygningen i luften ved stampeblanding af flere forskellige gasflasker, der forårsager eksplosioner. Yderligere to blev skadet.

Tre andre islamistiske angreb fandt sted den samme dag i Tunesien, Kuwait og Somalia. 

Nyhedskanalen France24 oplyste, at tre personer, blandt dem den formodede gerningsmand er arresterede og under afhøring.

Reaktioner 
Frankrigs præsident, François Hollande, efterlod et EU-topmøde i Bruxelles for at vende tilbage til Frankrig. Hollande sagde, at "Angrebet bærer kendetegnende for et terrorangreb." Den franske indenrigsministre, Bernard Cazeneuve, rejste angiveligt også hen til gerningsstedet. Han lavede en erklæring ved 12:45 lokal tid (UTC +2).

See også 
 Angrebet i Sousse 2015
 Moskebombningen i Kuwait 2015
 Angrebet i Leego 2015
 Attentatet mod Charlie Hebdo 2015

Noter 

Begivenheder i 2015
Terrorhandlinger i Frankrig
Attentater
Massakrer i Frankrig
Terminator Genisys

Terminator Genisys er en amerikansk science fiction actionfilm fra 2015 instrueret af Alan Taylor og skrevet af Laeta Kalogridis og Patrick Lussier. Det er den femte film i Terminator-serien.

Handling 

I år 2029 kæmper menneskene mod maskinerne og oprørsleder John Connor sender sergent Kyle Reese tilbage til 1984 for at beskytte Johns mor, Sarah Connor, og sikre sin egen eksistens. Men noget går helt galt i tidslinjen og Kyle Reese lander i en alternativ fortid, hvor Sarah er blevet opfostret af en omprogrammeret Terminator T-800.

Medvirkende 
 Arnold Schwarzenegger som Terminator	
 Jai Courtney som Kyle Reese	
 Emilia Clarke som Sarah Connor	
 Jason Clarke som John Connor	
 J.K. Simmons som Kriminalbetjent O'Brien	
 Matt Smith som Tim	
 Byung-hun Lee som T-1000	
 Alan Williams som Kriminalbetjent Harding	Gregory 
 Courtney B. Vance som Miles Dyson	
 Sandrine Holt som Kriminalbetjent Cheung

Referencer

Eksterne henvisninger 
 
 
 

Genisys
Science fiction-film fra USA
Film med tidsrejser
Engelsksprogede film
Amerikanske film fra 2015
Actionfilm fra USA
Angrebet i Sousse 2015

Angrebet i Sousse skete den 26. juni 2015 på turiststedet Port El Kantaoui, cirka 10 kilometer nord for den tunesiske by Sousse. Fyrre mennesker, hovedsageligt turister, blev dræbt, da bevæbnede mænd angreb to hoteller. En gruppe med tilknytning til Islamisk Stat har påtaget sig ansvaret.

Baggrund 
Den post-tunesiske revolution førte til det tunesiske parlamentsvalg 2014, hvor det sekulære parti fik et flertal, men mistede magt da de dannede regeringen. Tilsvarende blev sekulære Beji Caid Essebsi valgt til præsident tunesiske præsidentvalg 2014.

Tidligere samme år var Bardo National Museum i Tunis blevet angrebet. Dette angreb var endt med 22 døde, herunder tyve besøgende udlændinge på museet. Denne handling blev fulgt af en national march med titlen The World Is Bardo og en række internationale solidaritetsmanifestationer med Tunesien.

Den 26. juni 2015 var Riu Imperial Marhaba Hotel, et fem-stjernet hotel i Kantaoui Port, Sousse, Tunesien, vært for 565 gæster primært fra Vesteuropa og var omkring 77% belagt. Turister fra hotellet samt fra det nærliggende hotel Soviva Hotel gik til stranden for at svømme og solbade.

Angrebet

Omstændigheder 
Ved omkring middagstid, gik den 24-årige Seifeddine Rezgui fra Kairouan, rundt i shorts og klædt ud som en turist. Han tog sin Kalashnikov der var skjult under en parasol, inden han åbnede ild mod turister på stranden. Efter det gik han ind på hotellet og skød på hvert et individ. Til sidst blev han dræbt af sikkerhedsstyrker efter en skududveksling.

Ofre

Se også 
 Moskebombningen i Kuwait 2015
 Terrorangrebet ved Saint-Quentin-Fallavier

Noter 

Begivenheder i 2015
Massakrer
Tunesien
Terrorhandlinger
Islamistisk terrorisme
Groven (Dithmarschen)

Groven er en by og kommune i det nordlige Tyskland, beliggende i Amt Kirchspielslandgemeinden Eider i den nordlige del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 

Kommunen er beliggende ved Ejderen. I perioder har forskydninger af floden gjort, at Nesserdeich var en ø, og Wollersum var mellem 1593 og 1601 helt forsvundet i Ejderen. Indtil bygningen af Eidersperrwerk i 1973, var det nødvendigt med omfattende digebyggerier for at undgå forsvindingsgentagelser.

I kommunen ligger Flehderwurth, Groven, Mahde, Nesserdeich og Wollersum.

Nabokommuner 
Nabokommuner er (med uret fra nord) kommunerne Lehe, Lunden, Krempel, Rehm-Flehde-Bargen og Karolinenkoog (alle i Kreis Dithmarschen) samt Oldenswort (i Kreis Nordfriesland).

Eksterne kilder/henvisninger 

 side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Brotorget

Brotorget var et torv centralt beliggende i Bollnäs i Gävleborgs län i det østlige/centrale Sverige.

På torvet var der torvehandel året rundt. Om sommeren standsede "Snoddaståget" på torvet, som også var stedet, hvor finalen i Hälsingehambon (verdensmesterskabet i dansen hambo) dansedes. På torvet var en scene, malet og udsmykket af kunstneren Mårten Andersson. I torvets nordøstlige hjørne stod det berømte Snoddasrelief.

17. december 2007 besluttede bystyret at sælge torvet til det danske ejendomsselskab Sjælsø Gruppen for 162.000 kronor. Planerne var at selskabet skulle bygge et indkøbscenter, så torvet blev ryddet og gravet op i 2008. På grund af finanskrisen blev planerne lagt på is, og endnu i 2014 er torvet en 2700 kvadratmeter stor grusplads.

Forfatteren Thomas Tidholm, bosat i Arbrå udenfor Bollnäs, er en af dem, der har engageret sig stærkt mod at kommunen solgte byens torv.

Kilder

Referencer

Eksterne links 
 Bollnäs Kommune
 Brotorget
 Så blev Bollnäs en svensk öken

Bollnäs kommun
Torve og pladser
Vodskov Station

Vodskov Station er en nedlagt jernbanestation i Vodskov i Vendsyssel.

Historie 
Vodskov Station åbnede 18. september 1899 som station på Sæbybanen (Nørresundby-Sæby-Frederikshavn), som blev drevet af  Fjerritslev-Frederikshavn Jernbane (FFJ), en af de 3 privatbaner fra Aalborg, som i 1902 sluttede sig sammen i Nordjyllands Forenede Privatbaner, fra 1913 Aalborg Privatbaner.

Stationen blev 20. maj 1924 også endestation for Vodskov-Østervrå Jernbane (VØ), der havde driftsfællesskab med de 3 privatbaner fra Hjørring og i 1939 blev fusioneret med dem til Hjørring Privatbaner.

Som jernbaneknudepunkt havde Vodskov et stort stationsareal, næsten 600 m langt. På Sæbybanen var der krydsningsspor og læssespor, i alt 4 gennemgående spor. Østervrå-banen havde 2 spor, der sluttede i en drejeskive. Et tredje spor gik til den tosporede remise.

Vodskov-Østervrå Jernbane blev nedlagt 15. marts 1950. Vodskov Station lukkede 31. marts 1968, da Sæbybanen blev nedlagt. Stationsbygningen, der var tegnet af den håndværkeruddannede bygmester Paul Severin Arved Paulsen fra Randers, er bevaret i ombygget stand på adressen Langs Banen 5. VØ's remise er bevaret på Grønningen 24.

Eksterne kilder/henvisninger 

 Nordjyllands jernbaner: Vodskov Station

Stationer på Fjerritslev-Frederikshavn Jernbane
Nedlagte jernbanestationer i Danmark
Bygninger, konstruktioner og anlæg i Aalborg Kommune